CELEX: 32019D2004
Language: sl
Date: 2019-11-28 00:00:00
Title: Izvedbeni sklep Komisije (EU, Euratom) 2019/2004 z dne 28. novembra 2019 o spremembi Odločbe 2005/872/ES, Euratom o pooblastitvi Češke republike, da uporabi določene približne ocene za izračun osnove za lastna sredstva iz naslova DDV za prevoz potnikov (notificirano pod dokumentarno številko C(2019) 8595) (Besedilo v češkem jeziku je edino verodostojno)

2.12.2019   
               
               
                  SL
               
               
                  Uradni list Evropske unije
               
               
                  L 310/54
               
            
         IZVEDBENI SKLEP KOMISIJE (EU, Euratom) 2019/2004
         z dne 28. novembra 2019
         o spremembi Odločbe 2005/872/ES, Euratom o pooblastitvi Češke republike, da uporabi določene približne ocene za izračun osnove za lastna sredstva iz naslova DDV za prevoz potnikov
         
            
               (notificirano pod dokumentarno številko C(2019) 8595)
            
         
         (Besedilo v češkem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo,
         ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
         po posvetovanju s Svetovalnim odborom za lastna sredstva,
         ob upoštevanju naslednjega:
         
                     (1)
                  
                  
                     V skladu s členom 381 Direktive Sveta 2006/112/ES (2) lahko Češka republika, pod pogoji, ki so v navedeni državi članici veljali na dan njenega pristopa, še naprej uporablja oprostitev za mednarodni prevoz potnikov iz točke 10 dela B Priloge X k navedeni direktivi, dokler se ista oprostitev uporablja v eni od držav članic, ki je bila članica Skupnosti 30. aprila 2004. V skladu z navedenim členom je te transakcije treba upoštevati pri določitvi osnove za lastna sredstva iz naslova davka na dodano vrednost (DDV).
                  
               
                     (2)
                  
                  
                     S členom 1a Odločbe Komisije 2005/872/ES, Euratom (3) je bila Češka republika pooblaščena, da uporabi fiksni odstotek vmesne osnove za transakcije iz točke 10 dela B Priloge X k Direktivi 2006/112/ES glede prevoza potnikov.
                  
               
                     (3)
                  
                  
                     Zadnji inšpekcijski pregled lastnih sredstev iz naslova DDV je pokazal, da je pooblastitev za uporabo poenostavljene metode za izračun transakcij iz točke 10 dela B Priloge X k Direktivi 2006/112/ES temeljila na nepravilnih ali nepopolnih podatkih. Če bi imela Komisija pravilne in popolne podatke, Češka republika ne bi dobila pooblastila za uporabo približnih ocen za prevoz potnikov za obdobje 2015 do 2020. Zato je primerno, da se člen 1a Odločbe 2005/872/ES, Euratom retroaktivno črta.
                  
               
                     (4)
                  
                  
                     Odločbo 2005/872/ES, Euratom bi bilo treba zato ustrezno spremeniti –
                  
               SPREJELA NASLEDNJI SKLEP:
         
            Člen 1
            Člen 1a Odločbe 2005/872/ES, Euratom se črta.
         
         
            Člen 2
            Ta sklep je naslovljen na Češko republiko.
         
         
            Člen 3
            Ta sklep se uporablja od 26. novembra 2015.
         
         
            V Bruslju, 28. novembra 2019
            
               
                  Za Komisijo
               
               Günther OETTINGER
               
                  Član Komisije
               
            
         
         
            (1)  UL L 155, 7.6.1989, str. 9.
         
            (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
         
            (3)  Odločba Komisije 2005/872/ES, Euratom z dne 21. novembra 2005 o pooblastitvi Češke republike, da uporabi določene približne ocene za izračun osnove za lastna sredstva iz naslova DDV (UL L 322, 9.12.2005, str. 19).